
PROTOKOLLĒMUMS

Par papildu finansējumu pašvaldības darbinieku veselības apdrošināšanai

2025. gadā tika veikta iepirkuma procedūra Ādažu novada pašvaldības darbinieku veselības apdrošināšanas pakalpojuma nodrošināšanai 965 darbiniekiem. 2026. gadā veselības apdrošināšanas pakalpojumu plānots nodrošināt aptuveni 970 pašvaldības darbiniekiem.
Pašreizējā tirgus situācija liecina, ka medicīnas pakalpojumu izmaksas gada laikā ir palielinājušās aptuveni par 20–30 %. Apdrošinātāji norāda, ka, ņemot vērā medicīnas pakalpojumu izmaksu pieaugumu, faktiski nav iespējams nodrošināt 2025. gada līmenim atbilstošu veselības apdrošināšanas segumu par 200 euro gadā vienam darbiniekam.
Palielinot veselības apdrošināšanas prēmiju no 200 euro līdz 250 euro gadā vienam darbiniekam, iespējams saglabāt un uzlabot veselības apdrošināšanas segumu, ņemot vērā medicīnas pakalpojumu izmaksu pieaugumu. Savukārt, palielinot prēmiju līdz 300 euro gadā vienam darbiniekam, tiek nodrošināts vēl plašāks veselības aprūpes pakalpojumu segums. Salīdzinājumā ar 200 euro polisi 300 euro polise paredz lielāku kopējo apdrošināšanas summu – līdz 6 000 euro, labāku cenrādi ārsta vizītēm un diagnostikai, atsevišķiem pakalpojumiem nodrošinot līdz pat 75 % segumu, kā arī plašāku laboratorisko izmeklējumu klāstu. Tāpat paredzēts par 50 % lielāks maksas stacionāra pakalpojumu segums – līdz 1 200 euro, kā arī jauns pakalpojums – ambulatorā rehabilitācija.
Prēmijas palielinājuma finansiālā ietekme, nodrošinot apdrošināšanu aptuveni 970 darbiniekiem, ir šāda:
	Prēmija vienam darbiniekam
	Palielinājums pret 200 EUR
	Papildu izdevumi gadā*
	Papildu izdevumi vienā maksājumā*

	200 EUR
	–
	–
	–

	250 EUR
	+50 EUR
	48 500 EUR
	12 125 EUR

	300 EUR
	+100 EUR
	97 000 EUR
	24 250 EUR


* Aprēķins, pieņemot aptuveni 970 darbiniekus un četrus maksājumus gadā.
Papildu finansējums 300 euro prēmijai, salīdzinot ar pašreizējo 200 euro prēmiju, veido 97 000 euro gadā. Salīdzinot ar 250 euro prēmijas variantu, pāreja uz 300 euro prēmiju rada papildu 48 500 euro izdevumus gadā.
Izvērtējot citu pašvaldību praksi, konstatējams, ka veselības apdrošināšanas prēmija vienam darbiniekam tiek noteikta aptuveni 250–400 euro apmērā gadā. Lai nodrošinātu pašvaldības darbiniekiem veselības apdrošināšanas pakalpojumu atbilstošā apjomā un saglabātu darbiniekiem konkurētspējīgu labumu, nepieciešams palielināt veselības apdrošināšanas prēmiju līdz (250) 300 euro gadā vienam darbiniekam.
Minētais izdevumu palielinājums pašvaldības 2026. gada budžetā sākotnēji nav paredzēts. Vienlaikus pašvaldības iestādes ir pārskatījušas savas 2026. gada budžeta tāmes un apliecina, ka nepieciešamos papildu līdzekļus ¼ daļu no 50 euro (maksājums tiek dalīts 4 maksājumos) veselības apdrošināšanas prēmijas segšanai ir iespējams nodrošināt, pārskatot plānotos izdevumus un veicot attiecīgus budžeta tāmju grozījumus. Lai nodrošinātu vēl papildu līdzekļus par kopējo summu 100 euro veselības apdrošināšanas prēmijas segšanai, tad papildu līdzekļus 50 euro apmērā iespējams nodrošināt no iestāžu budžetiem, bet vēl 50 euro  būtu nepieciešams nodrošināt no nesadalītā konta atlikuma. 
NOLEMJ:
1. Organizēt iepirkumu Ādažu novada pašvaldības darbinieku veselības apdrošināšanu, nosakot, ka darba devējs no saviem līdzekļiem sedz veselības apdrošināšanas polises izmaksas (250) 300 euro apmērā vienam darbiniekam:
1.1.  250 euro apmērā;
vai
1.2. 300 euro apmērā.
2. Nodrošināt lēmuma izpildei nepieciešamos finanšu līdzekļus no pašvaldības iestāžu 2026. gada budžeta tāmēs apstiprinātās apropriācijas, pašvaldības iestādēm pārskatot apstiprinātos izdevumus un veicot nepieciešamos budžeta tāmju grozījumus.
3. Veikt nepieciešamos budžeta grozījumus, paredzot 12 125 euro no nesadalītā konta atlikuma. – tad ja 300 euro.
4. Centrālās pārvaldes Personāla nodaļa nodrošināt 1. punkta izpildi.
5. Uzdot Centrālās pārvaldes Finanšu nodaļai veikt nepieciešamos grozījumus pašvaldības iestāžu 2026. gada budžeta tāmēs atbilstoši iestāžu iesniegtajiem tāmju grozījumiem.
